Qo‘qonda uch kishi is gazidan zaharlanib vafot etdi

28 oktyabr kuni Farg‘ona viloyatining Qo‘qon shahri Turkiston ko‘chasidagi ko‘p qavatli uylardan birida yashab kelayotgan uch kishilik oila is gazidan zaharlanib vafot etdi. Bu haqda O‘zbekiston Favqulodda vaziyatlar vazirligi matbuot xizmati xabar qildi. Zaharlanishga isitish pechi dudbo‘ronining kesib qo‘yilgani sabab bo‘lgan.
Bu yetti kun ichida ikkinchi xuddi shunday hodisadir. 22 oktyabr kuni Xorazm viloyatining Yangiariq tumanida isitish qozoni dudbo‘roniga qushlar uya qurishi natijasida tiqilib qolgani uchun to‘rt kishilik oila is gazidan zaharlanib vafot etgan edi.
Harorat pasayishi bilan bu kabi hodisalarning kelib chiqish xavfi oshmoqda. FVV fuqarolarni isitish pechlaridan foydalanishdan avval dudbo‘ronlarning sozligini albatta tekshirishga chaqirmoqda.
Bunday ko‘ngilsiz hodisalarni oldini olish maqsadida gaz uskunalaridan va isitish moslamalaridan foydalanishda quyidagi yong‘in va xavfsizlik talablariga rioya qilishingiz so‘raladi: